
Republika e Kosovës
Republika Kosova/Republic of Kosovo
Akademia e Drejtësisë / Akademija Pravde / Academy of Justice

JAVNI POZIV
za izbor privremenih trenera Akademije Pravde

Datum objavljivanja: 2. septembar 2026. godine
Rok za podnošenje prijava: 22. septembar 2026. godine, do 16:00 časova

Na osnovu člana 24. stav 7. Zakona br. 05/L-095 o Akademiji Pravde, članova 8. i 9. Uredbe br. 02/2019 o trenerima i mentorima Akademije Pravde, članova 5. i 6. Uredbe br. 01/2023 o dopuni i izmeni Uredbe br. 02/2019, Uredbe br. 02/2024 o dopuni i izmeni Uredbe br. 01/2023, kao i Odluke Upravnog saveta Akademije Pravde od 30. jula 2026. godine, Akademija Pravde objavljuje ovaj Javni Poziv za izbor i uključivanje na listu privremenih trenera.

1. Cilj javnog poziva
Cilj ovog javnog poziva je izbor privremenih trenera za razvoj i sprovođenje programa obuke Akademije Pravde, u cilju unapređenja stručnih kapaciteta sudija, tužilaca i drugih pravnih stručnjaka.
Proces je otvoren, transparentan i konkurentan. Pravo na prijavu imaju sudije, tužioci i drugi pravni stručnjaci koji ispunjavaju kriterijume utvrđene normativnim aktima Akademije i ovim javnim pozivom.
Aktuelni treneri, čiji trogodišnji period angažovanja ističe 26. decembra 2026. godine, moraju ponovo da se prijave ukoliko žele da budu uključeni na novu listu trenera.

2. Oblasti obuke
Kandidati mogu da se prijave za jednu ili više oblasti, modula ili tema, uz jasno navođenje oblasti stručnosti u prijavnom obrascu.
· Krivično pravosuđe – materijalni i procesni aspekt: izvršenje krivičnih sankcija; konfiskacija imovine; privredni kriminal; organizovani kriminal; pranje novca; korupcija; sajber kriminal; javne nabavke; ratni zločini; terorizam; trgovina ljudima; nasilje u porodici i druge relevantne teme;
· Građansko pravosuđe – materijalni i procesni aspekt: porodični sporovi; imovinski odnosi supružnika; nasledno pravo; obligacioni odnosi i druge relevantne teme;
· Pravosuđe za decu – krivično i građansko: postupci u kojima su deca učinioci krivičnih dela ili žrtve; zaštita prava dece u sudskim postupcima; razvod braka; osporavanje očinstva ili materinstva i druge relevantne teme;
· Upravna pravda: upravni spor; ocena podzakonskih akata i druga pitanja iz upravne nadležnosti;
· Komercijalno pravo: stečaj; arbitraža; intelektualna svojina i druga pitanja iz komercijalne nadležnosti;
· Prekršaji;
· Zaštita životne sredine;
· Međunarodna pravna saradnja – zakonodavstvo i praksa;
· Ljudska prava i sudska praksa ESLJP-a;
· Pravo Evropske Unije (EU), međunarodno pravo i evropska praksa Evropskog Suda Pravde;
· Ustavno pravo;
· Zaštita od diskriminacije i postupanje u slučajevima diskriminacije;
· Alternativni postupci za rešavanje sporova – medijacija, pregovaranje i arbitraža.

Interdisciplinarne kompetencije:
· Profesionalna etika;
· Pravničko pisanje i pravno obrazlaganje;
· Upravljanje sudom i tužilaštvom;
· Upravljanje predmetima;
· Veštine zastupanja na suđenju;
· Psihologija i upravljanje stresom;
· Sudska medicina i forenzika.

3. Kriterijumi za izbor Kandidat treba da:
· ima najmanje pet (5) godina profesionalnog iskustva u oblasti ili temi za koju se prijavljuje;
· ima iskustvo kao trener ili da je završio obuku za trenere koju je organizovala Akademija Pravde ili druge slične institucije; ovo predstavlja prednost;
· ukoliko je ranije bio angažovan kao trener u Akademiji, bude pozitivno ocenjen;
· poseduje visoke profesionalne i moralne kvalitete;
· nije osuđivan za krivično delo, nije predmet krivičnog postupka i nije bio predmet disciplinske sankcije tokom poslednjih pet (5) godina, izuzev mere nejavnog ukora;
· dokaže iskustvo ili kompetentnost u oblasti, kursu, modulu ili temi za koju se prijavljuje.

4. Potrebna dokumentacija za prijavu
· popunjen i potpisan prijavni obrazac;
· profesionalna biografija (CV);
· određivanje oblasti, modula, kursa ili teme za koju se kandidat prijavljuje;
· opšti koncept obuke, u obimu do dve (2) stranice, koji obuhvata oblast ili oblasti i teme koje kandidat namerava da obrađuje u okviru programa obuke Akademije. Koncept treba sažeto da predstavi: glavna pitanja, probleme ili nedostatke koji se nastoje rešiti; predložene teme; ciljeve i ishode obuke; ciljnu grupu; metodologiju i tehnike obuke; kao i način ocenjivanja rezultata obuke;
· dokaze o iskustvu ili kompetentnosti u oblasti za koju se kandidat prijavljuje;
· potvrdu o radnom iskustvu, osim za trenere koji su bili angažovani od strane Akademije Pravde;
· poslednju ocenu radnog učinka, osim kandidata iz reda sudija i tužilaca;
· odgovarajuće dokaze u vezi sa krivičnim i disciplinskim kriterijumima, osim kandidata iz pravosudnog i tužilačkog sistema, za koje se provera vrši po službenoj dužnosti;
· dokaz o iskustvu i oceni rada kao trenera, ukoliko je kandidat ranije bio angažovan u tom svojstvu.

Olakšice za prethodne trenere Akademije Pravde

Kandidati koji su bili angažovani kao treneri od strane Akademije Pravde tokom perioda 2017–2026. godine nisu u obavezi da ponovo dostavljaju dokaze kojima Akademija već raspolaže i koje može proveriti u svojim evidencijama, odnosno dokaze o iskustvu u svojstvu trenera, ocenu koju je izvršila Akademija i dokumenta kojima se dokazuje prethodno evidentirana stručna kompetentnost.
Bez obzira na ovo olakšanje, svaki kandidat je dužan da dostavi prijavni obrazac, ažurirani CV, da navede oblast ili temu za koju se prijavljuje i da dostavi kratak koncept obuke.

1.Postupak razmatranja i izbora

Prijave se razmatraju u skladu sa kriterijumima i postupkom utvrđenim normativnim aktima Akademije Pravosuđa.
Akademija može zahtevati dodatna pojašnjenja ili proveru dostavljene dokumentacije.
Kandidati koji ne ispunjavaju kriterijume ili koji ne dostave traženu dokumentaciju u predviđenom roku neće biti uključeni u dalji postupak ocenjivanja.
Listu privremenih trenera odobrava Upravni Savet Akademije Pravde.

2. Trajanje, angažovanje i naknada

Izabrani treneri se uključuju na listu privremenih trenera Akademije na period od tri godine, u skladu sa važećim normativnim aktima.
Izbor i uključivanje na listu privremenih trenera ne zasniva radni odnos, ne stvara pravo na angažovanje i ne garantuje da će trener biti angažovan na realizaciji obuka tokom perioda u kojem je uključen na listu.
Angažovanje trenera sa liste vrši se u skladu sa potrebama za izradu i sprovođenje programa obuke Akademije, uzimajući u obzir oblast i temu obuke, stručnost i profesionalno iskustvo trenera, ocene iz prethodnih angažovanja, kao i druge zahteve odgovarajućeg programa. Angažovanje vrše Upravni savet i izvršni direktor, u skladu sa nadležnostima i postupcima utvrđenim normativnim aktima Akademije.
Akademija ne preuzima obavezu da angažuje sve trenere uključene na listu, niti da obezbedi određeni broj obuka ili angažovanja tokom trogodišnjeg perioda.
Za svaki konkretan angažman zaključuje se ugovor kojim se utvrđuju zadaci, odgovornosti i uslovi za realizaciju obuke.
Pravo na naknadu imaju samo treneri koji su konkretno angažovani na izradi ili realizaciji programa ili aktivnosti obuke. Naknada se isplaćuje za realizovani angažman, u skladu sa Zakonom o Akademiji pravosuđa, važećim normativnim aktima i odgovarajućim ugovorom.
Pre angažovanja, treneri su dužni da učestvuju u programima obuke za trenere, u skladu sa zahtevima i postupcima koje utvrđuje Akademija.


1.Glavni zadaci trenera

· da pružaju početnu, kontinuiranu, specijalizovanu i obaveznu obuku u odgovarajućoj oblasti;
· da pripreme i dostave materijale za obuku najkasnije petnaest (15) dana pre datuma održavanja obuke;
· da učestvuju u pripremi i realizaciji agende i drugih oblika profesionalnog usavršavanja;
· da doprinesu proceni potreba i pripremi programa obuke Akademije;
· da analiziraju pitanja identifikovana tokom obuka i, kada se to zahteva, dostave preporuke u roku od petnaest (15) dana nakon obuke;
· da budu prisutni i odgovorno ispune preuzeti angažman;
· ukoliko odustanu od angažmana, da o tome obaveste Akademiju najmanje trideset (30) dana pre održavanja obuke, osim u hitnim slučajevima;
· da se prema učesnicima, kolegama trenerima, osoblju Akademije i drugim uključenim licima odnose s poštovanjem, dostojanstvom i ljubaznošću;
· da poštuju pravila etike i ponašanja utvrđena aktima i Priručnikom za trenere;
· da blagovremeno prijave aktivnosti ili okolnosti koje mogu stvoriti sukob interesa ili biti u suprotnosti sa angažovanjem u Akademiji.

1. Način i rok za podnošenje prijave

Prijava se može podneti na jedan od sledećih načina:
· u elektronskom obliku, na adrese: Luljete.Hetemi@rks-gov.net i Arianit.Shabani@rks-gov.net; ili
· u fizičkoj kopiji, u Akademiji pravosuđa.
U naslovu imejla ili na koverti sa prijavom mora biti navedeno: „Prijava za privremenog trenera – [oblast/tema]“.
Javni poziv je otvoren petnaest (15) dana. Krajnji rok za podnošenje prijave je 22. septembar 2026. godine, do 16:00 časova. Prijave podnete nakon isteka ovog roka neće biti razmatrane.
Dokumenta dostavljena u fizičkoj kopiji se ne vraćaju.

2. Dodatne informacije

[bookmark: _GoBack]Prijavni obrazac i odgovarajući normativni akti objavljuju se zajedno sa ovim javnim pozivom na zvaničnoj internet stranici Akademije Pravde.
Za dodatne informacije, kandidati mogu kontaktirati gđu Luljete Hetemi na broj telefona 038 200 68 025 i g. Arianit Shabani na broj telefona 038 200 68 004.
Referentni akti i dokumenti

· Uredba br. 02/2019 o trenerima i mentorima:
https://ad.rks-gov.net/Uploads/Documents/Rregullorja022019shq__.pdf
· Uredba br. 01/2023 o dopuni i izmeni Uredbe br. 02/2019:
https://ad.rks-gov.net/media/Rregulloret/Rregullore012023trajnuesshq__.pdf
· Uredba br. 02/2024 o dopuni i izmeni Uredbe br. 01/2023:https://ad.rks gov.net/media/Rregulloret/Rregullorja02%202024_plotesim_ndryshimin_rregullores_trajnues_mentor.pdf
· Priručnik za trenere:
https://ad.rksgov.net/Uploads/Documents/Doracaku_Trajnuesshq_2023_.pdf

